(1) Luther en die Psalms: die Onse Vader in die Psalms en die Psalms in die Onse Vader! | Ons enigste Troos
(1) Luther en die Psalms: die Onse Vader in die Psalms en die Psalms in die Onse Vader!
Luther en ook Calvyn se groot liefde vir die Psalms is algemeen bekend. Ek wil in die volgende paar oordenkings enkele van Luther se bekende uitsprake oor die Psalms met my lesers deel.
Die Psalmboek was vir Luther gebedsboek en leerboek oor die gebed. Wie wil leer bid – daar is geen handboek beter as die Psalms nie.
So skryf Luther:
“Elke Christen wat wil groei in gebed en vroomheid, moet die Psalms sy handboek daarin maak …
Want dit is inderdaad waar: alles wat ‘n gelowige hart kan begeer om in die gebed te vra, (daarvoor) vind ( die gelowige) in die Psalmboek woorde en Psalms, wat so gepas en mooi is, dat geen mens – nee, nie eens al die mense in die wêreld – in staat sal wees om vorms van woorde, wat so goed en gewyd is, voort te bring nie.
Meer nog: die Boek van die Psalms gee sulke onderrig en troos in die daad van smeking (gebed), en die Onse Vader loop so dwarsdeur Psalmboek en die Psalmboek loop so dwarsdeur die Onse Vader, dat die een ons help om die ander te verstaan en die twee saam maak ‘n aangename harmonie.”
Dit is ‘n besondere greep van Luther: die Onse Vader in die Psalms en die Psalms in die Onse Vader! Die Een ‘n leerboek vir die Ander!
Dit beteken: Wie die Psalms – ‘n Boek uit die Ou Testament! – leer, leer die Onse Vader – in die Nuwe Testament! – verstaan en omgekeerd.
Dit kan ook nie anders nie: in die Een en in die Ander, in die Psalms en in die Onse Vader, het ons een en dieselfde Spreker: onse Here Jesus Christus.
This entry was posted on Julie 21, 2015, in Luther,Psalms. Bookmark the permalink.	Lewer kommentaar
← Op soek na die volmaakte kerk?
(2) Luther en die Psalms: ’n klein Bybeltjie →
Einde enigstetroos.com binne 31 dae enigstetroos.com/2019/02/15/ein… 1 week ago
(38) Die Psalms van Christus enigstetroos.co.za/2018/11/23/38-… 3 months ago